زویلہ کے بعد طرابلس کا رخ کیا،طرابلس بحرروم کے ساحل پر آباد ہے ، یہ مقام اس زمانہ میں افریقہ کے ممتاز ترین مقامات میں تھا ، عمرو بن العاصؓ نے طرابلس کے مشرق میں فوجیں اتاردیں اورنہایت اہتمام سے اس کا محاصرہ کیا ، دومہینہ تک برابر محاصرہ جاری رہا؛لیکن کہیں سے اندر جانے کا راستہ نہ ملتا تھا ، ایک دن کچھ مسلمان شکار کو نکلے ، واپسی میں دھوپ سخت تھی ، اس لیے یہ لوگ دریا کے کنارہ کنارہ واپس ہوئے ، شہر کے قریب پہنچ کر دیکھا کہ شہر اور دریا کے درمیان میں کوئی فصیل یا شہر پناہ وغیرہ نہیں ہے اور دریا کے گھٹاؤ کی وجہ سے درمیان میں خشک راستہ بھی چھوٹا ہوا ہے،انھوں نے آکر فورا حضرت عمرو بن العاص رضی اللہ عنہ کو اطلاع دی ؛چنانچہ مسلمان اسی وقت حملہ کے لیے تیار ہو گئے اور اسی راستہ سے فورا ًحملہ کر دیا ، اس ناگہانی حملہ سے شہر والے بالکل بد حواس ہو گئے ، دریائی راستہ سے بھاگنا آسان نہ تھا ؛
Entity: زویلہ — Type: /location/city, /location